# **DECIZIA ETAPEI DE ÎNCADRARE**

## Nr. număr din 16.08.2016

PROIECT

Ca urmare a solicitării de emitere a acordului de mediu adresate de **BERTEAN DANIEL-FLORIN**, cu sediul în Judetul Sălaj, Municipiul Zalău, str. Porolissum, nr. 59B, , înregistrată la APM Salaj cu nr. 4704/08.08.2016, în baza:

 **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

 **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**;

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 16.08.2016, că proiectul: *Construire 5 locuinţe semicolective cu câte 3 apartamente şi împrejmuire teren, la stradă cu caracter provizoriu*, propus a fi amplasat în judeţul Sălaj, Municipiul Zalău, str. Padurii, nr. 33B, **nu se supune evaluării impactului asupra mediului şi nu se supune evaluării adecvate**.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, la pct. 10. lit. b) - Proiecte de dezvoltare urbană, inclusiv construcţia centrelor comerciale şi a parcărilor auto ;

 b) Caracteristicile proiectului:

 b1) mărimea proiectului: Prin proiect se propune construirea a *5* locuinţe semicolective cu regim de înălţime P+1E, cu câte 3 apartamente fiecare, poziționate paralel cu lungimea parcelei.

Steren= 2.947,00 m2

Sspații.verzi= 452,85 m2

Salei.pietonale/terase de acces= 285,77 m2

Salei.carosabile/parcări= 1.401,54 m2

Nr. locuri de parcare: 20

Sconstruită= 733,20 m2

Sdesfășurată= 1444,00 m2

P.O.T.: 24,88%

C.U.T.: 0,490

Împrejmuirea terenului se va realiza pe toate laturile parcelei. Acestea vor fi realizate dintr-un soclu opac cu înalțime maximă de 30 cm și o parte transparentă realizată din grilaj metalic sau într-un sistem similar care permite vizibilitatea în ambele direcții. Înălțimea maximă a împrejmuirii va fi de 1.50 m.

 b2) cumularea cu alte proiecte: nu este cazul;

 b3) utilizarea resurselor naturale: alimentarea cu apă, energie electrică, gaze natuale prin racorduri de la oraș

 b4) evacuarea apelor uzate:racord la reţeaua de canalizare menajeră orăşenească;

 b5) producţia de deşeuri: producţia de deşeuri: conform Legii nr. 211/2011, privind regimul deşeurilor: în perioada de execuţie a proiectului și funcționare vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

 În timpul execuției lucrărilor, în scopul eliminării disfuncționalității, vor fi supravegheate următoarele:

Respectarea limitelor și suprafețelor destinate organizării de șantier

Buna funcționare a utilajelor

Modul de colectare și stocare temporară a deșeurilor și molozului

Curățarea pe șantier și în zonele adiacente

Respectarea normelor de securitate a muncii

Respectarea măsurilor de reducerii a poluării

Refacerea la sfărșitul lucrărilor a zonelor afectate de lucrările de organizare a șantierului

 b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul.

 c) Localizarea proiectului:

c1) utilizarea existentă a terenului: conform certificatului de urbanism nr. 1020 din 13.10.2015, emis de Judeţul Sălaj - Primarul Municipiului Zalău, imobilul este constituit din teren particular a titularului şi este situat în intravilanul Municipiului Zalău;

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) capacitatea de absorbţie a mediului: - nu este cazul.

 d) caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

 **Condiţiile de realizare a proiectului:**

a) Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."

b) În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.

c) Colectarea deşeurilor rezultate pe durata execuţiei lucrărilor şi depozitarea/valorificarea acestora cu respectarea prevederilor legislaţiei privind regimul deşeurilor.

d) Respectarea prevederilor actelor/avizelor emise de alte autorităţi pentru prezentul proiect.

e) Respectarea prevederilor STAS 10009/1988, privind nivelul de zgomot.

f) Interzicerea depozitării direct pe sol a deşeurilor sau a materialelor cu pericol de poluare.

g) Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

 Pentru obținerea autorizației de construire se vor obține actele/avizele stabilite în certificatul de urbanism și cele solicitate de către membrii CAT: aviz DSP şi p.d.v.d. P.S.I.

 Prezentul act nu extornează de răspundere titularul, proiectanul şi/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **Director Executiv**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella BALINT

Întocmit,

ing. Claudia SANDOR